Charles Piot

**Guillaume-Joseph-Charles Piot**, nado en Lovaina o 17 de outubro de 1812 e finado en Sain Gilles, Brabante Flamengo, o 28 de maio de 1899, foi un historiador, numismático e arqueólogo belga. 

## Traxectoria 
### Primeiros anos e formación 
Charles Piot naceu en Lovaina o 17 de outubro de 1812, fillo de Anne-Mirie van Bockel e de Georges Piot. A separación dos seus pais cando el era un neno fixo que pasase ao coidado do seu tío, Englebert-Michel Piot.

Piot educouse integramente na súa cidade natal, desde a educación primaria e secundaria ata os seus estudos superiores na Universidade Estatal de Lovaina, onde acadou o doutoramento en Dereito o  27 de novembro de 1834.

### Carreira profesional e erudita 
Desde a súa xuventude, amosou interese polas artes, a música e a investigación histórica, que o levou a publicar en 1939 unha historia de Lovaina, a súa primeira monografía. Pola súa banda, o seu amigo Antoine Schayes introduciuno na arqueoloxía, e é probable que este influíse no ingreso de Piot nos Arquivos Xerais do Reino, o 7 de agosto de 1840, como empregado de segunda clase.

Toda a traxectoria profesional de Charles Piot estivo vinculada aos Arquivos Xerais do Reino, en paralelo a un posto secundario na Biblioteca Real, que ocupou durante vinte e cinco anos.

Charles Piot exerceu o cargo de Arquiveiro Xeral ata 1897. Ese ano foi informado de que os funcionarios dese departamento tiñan como límite a idade de 67 anos, o que o levou á dimisión o 18 de marzo dese ano, non só como Arquiveiro Xeral, senón tamén dos seus postos como membro das comisións de Monumentos, de Historia e da Biblioteca Real. A partir desta dimisión, foi cesado nas súas funcións por un decreto do 29 de marzo de 1897. En 1851, a encarga aumentouse non só á catalogación dos fondos, senón que se ampliou á propia administración da colección numismática da Biblioteca, traballo no que foi confirmado mediante un decreto do 28 de febreiro de 1853, polo que foi nomeado "adscrito á Biblioteca Real para a conservación de moedas e medallas. A Biblioteca Real concedeulle despois o título de conservador adxunto honorario, o 3 de marzo de 1859, posto que ocupou ata 1870. 
miniatura|Comunicación da defunción de Charles Piot por parte da Real Academia Belga.
Paralelamente ao seu traballo nos Arquivos Xerais do Reino e na Biblioteca Real, Piot desenvolveu unha notable carreira de estudos e de investigacións, principalmente en materia numismática. Entre 1841 e 1858, foi un dos principais colaboradores da *Revue de numismatique belge*, e o propio Goberno do país encargoulle a elaboración dun catálogo de cuños e matrices das moedas e medallas utilizados pola Casa da Moeda Real de Bélxica, que se publicou en 1861, cunha segunda edición, revisada e ampliada, en 1880.

Outros dos postos que ocupou ao longo da súa traxectoria foron os de membro da Comisión Real de Monumentos (1860), da Comisión Real de Antigas Leis e Ordenanzas (1886), da Comisión Real de Comercio (1887), do consello de administración da Biblioteca Real (1889) e do Comité da Sección de Arte Monumental dos Museos Reais (1891).

A súa figura foi recoñecida co nomeamento como oficial da Orde de Leopoldo en 1885, e como comendador con motivo da súa xubilación, o 29 de marzo de 1897. Tamén foi nomeado cabaleiro da Orde da Cadea (Luxemburgo) e da Orde de Francisco Xosé (Austria), e comendador da Orde de Isabel a Católica (España).

## Vida persoal 
miniatura|Nota necrolóxica emitida pola súa familia, co gallo do falecemento de Charles Piot.
Piot casou en Lovaina, o 21 de abril de 1842, con Catherine-Ermelinde Wattecamps.

Charles Piot finou en Saint Gilles o 28 de maio de 1899, aos 86 anos.

### Como autor 
* (1839). ''Histoire de Louvain, depuis son origine jusqu'aujourd'hui*. Lovaina.
* (1843). *Sur les relations diplomatiques de Charles Quint avec la Perse & la Turquie.* Messeger des Sciences Historiques de Belgique, Gante.
* (1845). *Notice sur les monnaies de Jeanne, Duchesse de Brabant (1383-1406)*. Van Dale, Bruxelas.
* (1847). *Notice sur un dépot de monnaies découvert a Frand-Halleux*. Académie Royale de Belgique, Bruxelas.
* (1848). *Sceux des communes sur les monnaies des provinces méridionales des Pays-Bas et du Pays de Liége*. Librairie Scientifique... Bruxelas.
* (1849). *Godefroid de Bouillon portait-il les armoiries du Lothier?* Devroye, Bruxelas.
* (1849). *Monnaies frappées par la ville de Ruremonde*. Librairie Scientifique... Bruxelas.
* (1860). *Découverte de deux tombeaux francs a Marilles, province de Brabant*. Devroye, Bruxelas.
* (1861). *Catalogue du dépot des coins, poinçons et matrices de monnaies, médailles, jetons, sceaux, cachets et timbres*. Heussner, Bruxelas. [].
* (1870). *Les limites et les subdivisions de l¡ancien diocèse de Tournai*. Vandecasteele-Werbrouck, Bruxas.
* (1874). *Les pagi de la Belgi**que et leurs subdivisions pendant le moyen âge**.* Hayez, Bruxelas.
* (1874). **. Fonteyn, Lovaina.
* (1877). *Notice historique et généalogique de la maison de Straten*. Bruylant-Christophe, Bruxelas.
* (1877). *Les Beers de Flandre*. Aimé de Zuttere, Bruxas.
* (1879). *Inventaires divers''. Commision Royale d'Histoire, Bruxelas.
* (1879). *Chroniques de Brabant et de Flandre*. Académie Royale de Belgique.
* (1883). ''*. E, Guyot, Bruxelas.
* (1890). *Inventaire des chartes des comtes de Namur.* Hayez, Bruxelas.
* (1892). *Notice sur Pierre-Jacques-François de Decker*. Académie Royale des Sciences..., Bruxelas.

### Como editor 
* (1870-1875).  (1870);  (1874). Hayez, Bruxelas. 
* (1879). *.* Hayez, Bruxelas.
* (1880-1896). *Correspondance du Cardinal de Granvelle*. Vol. I (1877); Vol. II (1880); Vol. III (1881); Vol. IV (1884); Vol. V (1886); Vol. VI (1887);  Vol. VII (1889); Vol. VIII. (1890); Vol. IX (1892); Vol. X (1893); Vol. XI (1894); Vol. XII (1896). Académie Royale des Sciences, des Lettres et des Beaux-Arts. Bruxelas.
* (1881). *Cartulaire de l'abbaye d'Eenaeme.'' Bruxas.
* (1881-1882).  (1876);  (1874);  (1881);  (1882). Commision Royale d'Histoire, Bruxelas.
* (1886-1891).  (1886);  (1889);  (1891). Académie Royale des Sciences, des Lettres et des Beaux-Arts. Bruxelas.

## Notas 
## Véxase tamén 
### Bibliografía 
* Cuvelier, J. (1921). "". En ''Annuaire de l'Académie royale de Belgique*, LXXXVII. Páxinas 159-185.
* Cuvelier, J. (1934) "Charles Piot". En *La Commission royale d'Histoire, 1834-1934*. Bruxelas. Páxinas 203-211.
* Tihon, C. (1964). "Piot (Guillaume-Joseph-Charles)". En *Biographie Nationale de Belgique''. Vol. 32. Bruxelas. Páxinas 571-576.